Community: Volume 6, Nomor 1, April 2020 p-ISSN: 2477-5746 e-ISSN: 2502-0544
KEUSAHAWANAN MAMPAN MELALUİ PROSES PEMERKASAAN SOSİOEKONOMİ  DALAM KALANGAN USAHAWAN BIMBINGAN PROGRAM 2 YEARS EXIT PROGRAMME YANG BERJAYA DI NEGERI SEMBILAN, MALAYSIA
Putri Noorafedah, MEGAT TAJUDIN 1 , Khairuddin, IDRIS 2 , Nur Aira, ABD RAHIM 3 , Mohd.Mursyid, ARSHAD 4
Institut Pengajian Sains Sosial (IPSAS) 1,2
Jabatan Pemajuan Profesional dan Pendidikan Lanjutan (JPPPL) 3,4 putrinoorafedah@gmail.com 1 , kidin@putra.edu.my 2 , nuraira@upm.edu.my 3 , m_mursyid@upm.edu.my 4

## Abstract*
One  way  to  eradicate  poverty  is  through  the  implementation  of  an  entrepreneurial empowerment program. In  this  regard,  various entrepreneurial  empowerment initiatives have  been  undertaken  by  the  government  and  the  private  sector  to  strengthen  the socioeconomic status of the poor and marginalized. However, overall, the percentage of survival rates of Small and Medium Enterprises entrepreneurs is low. The Department of Social  Welfare  Malaysia  (JKMM)  also  helped  in  improving  the  standard  of  living  of productive  recipients  through  the  Socioeconomic  Empowerment  Program,  the  2  Years Exit  Programm e (2YEP).  Therefore,  the  purpose  of  this  study  is  to  explore  how  the guided  entrepreneurs  in  the  2YEP  Programme  achieved  long-term  sustainability. Through  in-depth  interviewing,  non-participant  observation,  document  analysis  and theme  analysis,  the  study  found  four  main  themes  that  answered  the  research  question: Efficient  Management  System;  Efficient  Living;  Entrepreneurial  Characteristics;  and Using Social Capital. Based on these findings, the study recommends that future studies be  conducted  through  different  methods  and  theories  as  well  as  comparing  with  other entrepreneurial development programs. In addition, it is recommended that providers of community  education  and  entrepreneurship  development  programs  such  as  JKMM, funding  agencies,  state  governments  and  spiritual  institutions  maintain  regular monitoring  relationships  in  maintaining  and  strengthening  entrepreneurs'  guidance towards long-term sustainability.
Keywords:  Empowerment,  Poverty  Eradication,  Entrepreneurship,  Sustainability,

## Welfare Recipients, Case Studies
Sustainable Entrepreneurship Through the Socio-Economic Empowerment Process among Successful 2 Year Exit Programme Entrepreneurs in Negeri Sembilan, Malaysia
Community: Volume 6, Nomor 1, April 2020 p-ISSN: 2477-5746 e-ISSN: 2502-0544

## 1. PENDAHULUAN
Menurut  Pelan  Induk  Perusahaan  Kecil  dan  Sederhana  (PKS)  2012-2020,  42% perusahaan  yang  wujud  pada  tahun  2000  ditutup  pada  tahun  2005  yang  bermaksud terdapat  kadar  survival  hanya  58%  dan  hanya  mampu  bertahan  selama  lima  tahun pertama penubuhan (SME Corporation Malaysia, 2012).  Kemampanan usahawan PKS dalam  berdepan  cabaran  perniagaan  menjadi  satu  isu  dan  cabaran  terutama  kepada pelabur dana seperti agensi kerajaan dan swasta.  Oleh itu, pemerkasaan usahawan PKS menjadi  penentu  kepada  kemampanan  jangka  panjang  perniagaan.    Kemampanan pemerkasaan juga menjadi penentu kepada pembasmian kemiskinan jangka panjang.
Terdapat  pelbagai  inisiatif  Projek  Usahawan  Bimbingan  di  Malaysia  yang dijalankan  oleh  agensi  seperti  RISDA,  MARA,  MARDI,  dan  JKM.    Kajian  ini memfokus kepada Program 2 Years Exit Programme (2YEP), iaitu salah satu program kebajikan  produktif  di  bawah  Skim  Bantuan  Kebajikan  Geran  Pelancaran  (Jabatan Kebajikan  Masyarakat,  2019)  untuk  membimbing  penerima  bantuan  yang  berpotensi dalam  perniagaan,  namun  berpendapatan  rendah  di  bawah  Pendapatan  Garis Kemiskinan.    Program  ini bertujuan  memperkasakan penerima bantuan yang produktif untuk  berdikari,  keluar  dari  kemiskinan,  menjana  sumber  pendapatan  yang  stabil  dan berterusan;  dan  mewujudkan  rangkaian  kerjasama  semua  sektor.    Ini  sekaligus  dapat mengurangkan  beban  kewangan  yang  ditanggung  kerajaan.    Program  ini  melibatkan pemberian  bantuan  geran  kewangan  sebanyak  RM2700  dan  program  latihan pembangunan kemahiran keusahawanan selama 2 tahun.
Pelaksanaan  2YEP  telah  dilaksanakan  secara  rintis  di  Negeri  Sembilan  mulai Oktober  2014  dan  di  negeri  Perlis  mulai  Januari  2015.    Analisis  kajian  projek  rintis Program  2YEP oleh  Sharifah Norazizan et al.  (2017) mencadangkan  antaranya  supaya JKM memberikan sokongan yang berterusan dalam pengurusan dan pelaksanaan 2YEP. Tahun  berikutnya,    Noraida,  Salamatussaadah,  Wan  Zabariah,  Haniza,  &  Mohamad Kamil  (2018)  melaporkan  hasil  Kajian  Penilaian  Outcome  Program  bagi  tahun  2016- 2018 bahawa secara keseluruhannya, Program 2YEP  Fasa 1 (2016-2018) telah berjaya menjimatkan  perbelanjaan  kerajaan  sebanyak  RM1.9juta  setahun  dengan  seramai  575 orang ditamatkan bantuan.  Sehingga kini, program 2YEP diteruskan dan diperluaskan di  seluruh  negara  dengan  peningkatan  pencapaian  iaitu  674  orang  peserta  berjaya ditamatkan  bantuan  (Khairul  Amri,  2019).    Ini  membuktikan  proses  pemerkasaan melalui program pembangunan modal insan seperti 2YEP telah berjaya.  Namun begitu, ini  tidak  membuktikan  jangka  hayat  pemerkasaan  yang  berkesan.    Justeru,  persoalan yang memandu kajian ini adalah bagaimana usahawan bimbingan Program 2YEP dapat mencapai keusahawanan jangka panjang yang mampan?
Community: Volume 6, Nomor 1, April 2020 p-ISSN: 2477-5746 e-ISSN: 2502-0544

## 2. TINJAUAN PUSTAKA
Secara  amnya,  kemampanan  bermaksud    kehidupan  yang  terdiri  daripada keupayaan,  kepelbagaian  modal  dan  kegiatan  mata  pencarian  yang  mampan  untuk hidup;  berupaya  mengatasi  dan  memulihkan  kehidupan  sosial  daripada  tekanan  dan kejutan  serta  mengekalkan  atau  meningkatkan  keupayaan  dan  aset  yang  dimiliki sekarang  dan  di  masa  depan,  sementara  tidak  merosakkan  sumber  semula  jadi (Chambers and  Conway,  1991;  Department  for  International  Development,  1999).   Ini ditambah dengan keupayaan manusia mencapai keseimbangan kejayaan hidup di dunia dan di akhirat (Nik Fuad and Noraien, 2007).
Usahawan  dalam  kajian  ini  merujuk  kepada  Schumpeter  (1934)  dalam  Tyson, Petrin,  &  Rogers  (1994)  iaitu  sebagai  seseorang  yang  sama  ada  mencipa  kombinasi baharu  seperti  kaedah  baru  pembuatan,  produk  baharu,  pasaran  baharu,  mendapat sumber  baharu  penawaran  dan  bentuk  organisasi  yang  baharu;  atau  sebagai  seseorang yang  sanggup  mengambil  risiko;  atau  seseorang  yang  meneroka  peluang  pasaran  dan menghapuskan  ketidakseimbangan  di  antara  penawaran  dan  permintaan  agregat;  atau seseorang yang memiliki dan menjalankan perniagaan.
Manakala  kemampanan dalam  sektor perniagaan  menurut  Asfaw  (2016)  adalah peningkatan usia perniagaan yang seiring kemajuan perniagaan, dan ini yang dikatakan kemampanan jangka panjang sesuatu perusahaan. Dalam konteks usahawan bimbingan, kemampanan  jangka  panjang  perniagaan  ini  berkait  terlebih  dahulu  dengan pemerkasaan  sosioekonomi.    Usahawan  bimbingan  menurut  Timmons,  (1975)  adalah individu dan pasukan yang menumpu kepada pembangunan kemahiran yang diperlukan untuk  memulakan  usaha  yang  berjaya.    Dalam  kata  lain,  usaha  memperkasakan kelompok individu usahawan yang memerlukan bimbingan dan sokongan.
Teori Pemerkasaan oleh Zimmerman (2000) menerangkan pemerkasaan sebagai keupayaan  peserta  untuk  membuat  pilihan;  melibatkan  diri  dalam  membuat  keputusan dan membangunkan rasa kawalan; bergantung kepada sejauh mana mereka mempunyai peluang  untuk  mengakses;  mendapatkan  dan  menguruskan  sumber;  dan  mengambil bahagian  dalam  komuniti  mereka.  Pemerkasaan  individu,  menurut  Lyons,  Smuts,  & Stephens  (2001)  memerlukan  pelbagai  jenis  kemahiran  dan  kebolehan  yang  mana  ia diperolehi  daripada  pengalaman  dan  latihan  daripada  projek-projek  pemerkasaan. Menurut  Blanchard  et  al.  (2001),  ia  bukanlah  satu  perjalanan  untuk  orang  yang  lemah semangat.  Kerangka Pemerkasaan oleh Malhotra & Schuler (2005) telah menggariskan lima  dimensi  dan  indikator  untuk  mengukur  pemerkasaan  iaitu  ekonomi;  sosial  dan budaya;  undang-undang;  politik;  dan  psikologi.    Manakala,  Kerangka  Konsep Pemerkasaan  oleh  Kabeer  (1999)    menggabungkan  tiga  dimensi  yang  saling  berkaitan iaitu  kepelbagaian  sumber  (pra-syarat  yang  penting);  agensi  (proses);  dan  pencapaian (hasil).  Walaupun kedua-dua kerangka tersebut memfokus kepada pemerkasaan wanita, namun  keduanya  relevan  untuk  dikaitkan  dengan  keusahawanan  mampan  kerana
Community: Volume 6, Nomor 1, April 2020 p-ISSN: 2477-5746 e-ISSN: 2502-0544
definisi  pemerkasaan  menurut  Rappaport  (1984)  adalah  satu  proses  iaitu  mekanisme yang  mana  individu,  organisasi,  dan  masyarakat  mendapat  penguasaan  ke  atas kehidupan mereka.
Kebanyakan kajian-kajian berkaitan keusahawanan dan pemerkasaan dijalankan dalam konteks projek pemerkasaan wanita (Afruz, 2018; Alhassan Rabiu, 2018); OKU (Stienstra  and  Lee,  2019);  dan  banyak  juga  kajian  mengenai  projek  pemerkasaan melibatkan pembangunan keusahawanan di negara-negara miskin (Khushk et al. , 2016; Kenny,  Hasan  and  Fanany,  2017).    Daripada  kajian-kajian  tersebut,  pembinaan keupayaan,  harga  diri  dan  efikasi  kendiri  yang  dibangunkan  dari  projek-projek pemerkasaan  ternyata  berkesan  mempengaruhi  peningkatan  pencapaian  peserta  untuk menjadi  lebih  berdayaupaya.    Namun  begitu,  tidak  banyak  kajian  mengkaji  dalam konteks  bekas  penerima  bantuan  kebajikan  bulanan.  Bolehkah  mereka  bertahan  lama berdikari  tanpa  bergantung  lagi  dengan  bantuan  kebajikan  setiap  bulan?    Oleh  yang demikian,  perlunya  kajian  ini  dijalankan  adalah  untuk  memberikan  pemahaman mendalam  mengenai  realiti  sebenar  yang  dilalui  oleh  usahawan  bimbingan  yang  telah lama  bergantung  dengan  bantuan  kebajikan  di  negara  ini  untuk  membangunkan  diri mereka sendiri secara berdikari.

## 3. METODE PENELITIAN
Pendekatan  kajian  kes  kualitatif  digunakan  untuk  menerangkan  aspek  yang diperlukan  usahawan  bimbingan  Program  2YEP  dalam  membangunkan  keusahawanan mampan  setelah  melalui  proses  pemerkasaan  selama  2  tahun.    Seramai  lapan  orang usahawan  bimbingan  yang  merupakan  peserta  Program  2YEP  di  bawah  bimbingan Jabatan Kebajikan Malaysia (JKM) telah dipilih.  Peserta Program 2YEP yang terpilih adalah  terdiri  daripada  bekas  penerima  bantuan  kebajikan  ibu  tunggal,  OKU  dan keluarga  miskin.    Kriteria  peserta  kajian  yang  ditetapkan  adalah  1)  bekas  peserta Program  2YEP  yang  tinggal  di  Negeri  Sembilan  (lokasi  projek  rintis);  2)  telah menjalankan  perniagaan  melebihi  lima  (5)  tahun;  3)  berjaya  meningkatkan  hasil pendapatan  melebihi  Purata  Garis  Kemiskinan  dan  4)  sukarela  menamatkan  bantuan kebajikan  bulanan  JKM  yang  diterima  sehingga  kini.    Bagi  memantapkan  dapatan kajian, pengumpulan data dijalankan secara triangulasi iaitu temu bual semi berstruktur; pemerhatian  tidak  turut  serta;  dan  analisis  dokumen.    Selain  itu,  untuk  kebolehsahan kajian,  data  dari  transkripsi  temu  bual;  pemerhatian;  dan  dapatan  dari  interpretasi pengkaji dirujuk kepada peserta kajian untuk tujuan semakan dan pembetulan maklumat yang tidak tepat.
Community: Volume 6, Nomor 1, April 2020 p-ISSN: 2477-5746 e-ISSN: 2502-0544

## 4. TEMUAN DAN PEMBAHASAN
Jadual  1  membentangkan  sebahagian  dapatan  kajian  yang  diperolehi  daripada lapan  orang  peserta  atau  responden  kajian  yang  merangkumi  rumusan  daripada  hasil temu bual, pemerhatian tidak turut serta dan analisis dokumen.
Jadual 1: Rumusan hasil temu bual, pemerhatian tidak turut serta dan analisis dokumen
Tema 1 Sistem Pengurusan Cekap Sub Tema Kod Kemahiran mengurus sumber Memastikan semua sumber diuruskan dengan baik Daya kepemimpinan Menjadi ketua dalam mengatur tugas-tugas pekerja Pembelajaran berterusan Belajar berniaga dari pengalaman sendiri, Belajar berniaga dari pengalaman orang lain Mempunyai Prosedur Operasi Standard (SOP) Mempunyai jadual harian perniagaan Mempunyai kod etika perniagaan Tema 2 Cara Hidup Mapan Mengamalkan gaya hidup Islam Gaya hidup sederhana; Mengamalkan ajaran Islam Kesedaran untuk berdikari Ingin bebas dari bergantung dengan bantuan Beramal sambil berniaga Biar untung sedikit tetapi berterusan; Banyak bersedekah sambil berniaga Berkemampuan menyara kehidupan  sekarang  dan  masa depan Mampu meningkatkan pendapatan Tema 3 Keperibadian Keusahawanan Devian positif Sikap yang berbeza dari norma  penerima bantuan lain Bermotivasi tinggi Mempunyai impian Berjiwa kebajikan Keinginan menyumbang kepada masyarakat Berkongsi ilmu keusahawanan Mencipta pekerjaan untuk ahli keluarga dan kejiranan; Didik anak berniaga dari kecil Tema 4 Menggunakan Modal Sosial Mengukuhkan  kerjasama  dengan pelbagai pihak Hubungan rapat dengan JKM, ahli keluarga, pekerja dan masyarakat Penglibatan  dalam  aktiviti  sosial dan kebajikan Sukarelawan kerja kebajikan Mengukuhkan jaringan usahawan Jaringan keusahawanan yang luas; Jaringan perniagaan dalam talian dan luar talian
Ciri-ciri luar biasa usahawan bimbingan Program 2YEP yang berjaya di Negeri Sembilan  didapati  memainkan  peranan  utama  dalam  kejayaan  memperkasakan  diri mereka.  Ciri-ciri tersebut paling sesuai diterangkan melalui konsep Devian Positif oleh
Community: Volume 6, Nomor 1, April 2020 p-ISSN: 2477-5746 e-ISSN: 2502-0544
Hoffman & Haigh (2011) iaitu individu-individu yang membawa tenaga, kreativiti, dan semangat  kepada  organisasi  dan  kepuasan  rohani  untuk  diri  mereka  sendiri  dengan berfikir  secara  berbeza  daripada  norma  organisasi,  penyimpang  positif  ini  juga  boleh menjadi pengkritik status quo; mengenal pasti peluang untuk perubahan yang mungkin diabaikan  oleh  orang  lain.    Oleh  itu,  untuk  menjawab  persoalan  kajian  bagaimana usahawan  bimbingan  Program  2YEP  mencapai  keusahawanan  jangka  panjang  yang mampan  daripada  perspektif  peserta  kajian,  pengkaji  mengkelaskan  setiap  tema  dan sub-tema  yang  dihasilkan  daripada  kod  bebas  awalan  melalui  transkrip  temu  bual, pemerhatian dan analisis dokumen.  Tema yang dibentuk adalah berdasarkan kumpulan kategori yang berkaitan dengan sub-sub tema yang menghuraikan bagaimana usahawan bimbingan  2YEP  berjaya  memperkasakan  diri  mereka  dengan  menggunakan kepelbagaian  sumber,  keupayaan  dan  agensi  yang  ada  (Kabeer,1999)  untuk  mencapai keusahawanan yang mampan.

## 5. PENUTUP
Kesimpulan  daripada  dapatan  kajian  ini  menunjukkan  bahawa  pemerkasaan golongan  miskin  dan  terpinggir  bukanlah  sesuatu  yang  mustahil.    Namun  begitu, kemahuan  diri  sendiri  untuk  berubah  yang  menentukan  titik  permulaan  kejayaan. Usahawan bimbingan 2YEP  yang terlibat dalam kajian ini mempunyai ciri-ciri Devian Positif  yang  mana  menurut  Herington  &  Fliert  (2017)  Devian  Positif  adalah  "juara" perubahan  yang  berjaya  menentang  semua  kemungkinan.    Manakala  teori  yang  paling sesuai  menerangkan  proses  pemerkasaan  kumpulan  usahawan  bimbingan  Program 2YEP  ini  adalah  Teori  Motivasi  Pencapaian  Keperluan  oleh  McClelland  (1961). Berpandukan  ciri-ciri  Devian  Positif  yang  memandu  perubahan  diri,  didapati  Teori McClelland  mampu  menerangkan  bagaimana  pemerkasaan  kumpulan  usahawan bimbingan  Program  2YEP  ini  tercapai  iaitu  apabila  tiga  elemen  keperluan  berjaya dipenuhi  iaitu  untuk  mencapai  taraf  sosioekonomi  yang  lebih  baik,  untuk  beraffiliasi dengan pihak lain seperti JKM; serta untuk mempunyai kuasa berdikari.
Dalam  jangka  masa  panjang,  melalui  program-program  kebajikan  produktif, pembasmian  kemiskinan  dan  pembangunan  mampan  seperti  yang  disasarkan Sustainable Development  Goal  2030 (United Nations  Development  Programme,  2015) dapat dicapai.  Berdasarkan penemuan ini, kajian menyarankan supaya kajian yang akan datang  dijalankan  melalui  metodologi  dan  kelompok  usahawan  bimbingan  yang berbeza.    Ini  adalah  untuk  membolehkan  generalisasi  dibuat  melalui  perbandingan  di antara  program  pembangunan  keusahawanan  tersebut.    Selain  itu,  adalah  dicadangkan penyedia  program-program  pendidikan  komuniti  dan  pembangunan  keusahawanan seperti  JKM,  agensi  pembiayaan,  kerajaan  negeri  dan  institusi  kerohanian  meneruskan hubungan pemantauan berterusan secara berkala dalam mengekalkan pemerkasaan dan
Community: Volume 6, Nomor 1, April 2020 p-ISSN: 2477-5746 e-ISSN: 2502-0544
kemampanan  jangka  panjang  usahawan  bimbingan  dan  seterusnya  membasmi kemiskinan secara berkesan.

## 6. DAFTAR PUSTAKA
Afruz,  F.,  2018. “  Empowered  Women  ,  Peaceful  Communities  ”  Converting Development Initiatives into Sustainable Business Model . Dhaka, India. Alhassan  Rabiu,  2018. Poverty  among  Women  of  Zangbalun  in  Kumbungu  District  of the Northern Region , University of Ghana .
Asfaw,  Y.  A.,  2016.  ‘Growth  determinants  of  manufacturing  micro-and  small enterprises  in  Ethiopia:  An  empirical  study  of  Tigray  Province’, Enterprise Development  and  Microfinance ,  27(4),  pp.  273–297.  doi:  10.3362/1755- 1986.2016.018.
Blanchard, K., Carlos, J. P. and Randolph, A.,2001. Empowerment Takes More Than a Minute .  Second, Berrett-Koehler  Publishers,  Inc. Second.  San  Francisco: Berrett-Koehler Publishers, Inc. doi: 10.1017/CBO9781107415324.004.
Chambers,  R.  and  Conway,  G.  R.,  1991.  ‘Sustainable  rural  livelihoods:practical concepts  for  the  21st  century’, IDS  Discussion  Paper ,  296(December),  p.  33. doi: ISBN 0 903715 58 9.
Department  for  International  Development,  1999. Sustainable  Livelihoods  Guidance Sheets .  London,  UK:  Department  for  International  Development  (DFID). Available at: www.dfid.gov.uk/.
Herington,  M.  J.  and  Fliert,  E.  Van  De,  2017.  ‘Positive  Deviance  in  Theory  and Practice :  A  Conceptual  Review  Positive  Deviance  in  Theory  and  Practice :  A Conceptual  Review’, Deviant  Behavior .  Routledge,  00(00),  pp.  1–15.  doi: 10.1080/01639625.2017.1286194.
Hoffman,  A.  J.  and  Haigh,  N.,  2011.  ‘Positive  Deviance  for  a  Sustainable  World: Linking Sustainability and Positive Organizational Scholarship’, in Cameron, K. S. and Spreitzer, G. M. (eds) The Oxford Handbook of Positive Organizational Scholarship . New York, USA: Oxford University Press, pp. 953–964.
Jabatan  Kebajikan  Masyarakat,  2019. Perkhidmatan  Geran  Pelancaran , Jabatan Kebajikan Masyarakat . Available at: http://www.jkm.gov.my/jkm/index.php?r=portal/left&id=NWxtc1E1eCs4VDI2S
FA4bkg3M0FaQT09 (Accessed: 9 October 2019).
Kabeer,  N.,  1999.  ‘Resources  ,  Agency  ,  Achievements :  Reflections  on  the Measurement of Women’s Empowerment’, Development and Change , 30(May),
Community: Volume 6, Nomor 1, April 2020 p-ISSN: 2477-5746 e-ISSN: 2502-0544
pp. 435–464. doi: https://doi.org/10.1111/1467-7660.00125.
Kenny,  S.,  Hasan,  A.  and  Fanany,  I.,  2017.  ‘Community  Development  in  Indonesia’, Community Development Journal , 52(1), pp. 107–124. doi: 10.1093/cdj/bsw059.
Khairul  Amri,  A.,  2019.  ‘Keberkesanan  Sistem  Pengurusan  Kes  (CMS)  Kerja  Sosial dalam  2  Years  Exit  Programme  (2  YEP)  Jabatan  Kebajikan  Masyarakat’,  in MASW-JKM-ISM International  Social  Work  Symposium  27  &  28th April  2019 , pp. 229–236.
Khushk, G. M. et al. , 2016. ‘Empowerment Among Small Farmers Of Sindh Province, Pakistan’, Asian  Economic  and  Social  Society ,  6(3),  pp.  41–49.  doi: 10.18488/journal.1005/2016.6.3/1005.3.41.49.
Lyons,  M.,  Smuts,  C.  and  Stephens,  A.,  2001.  ‘Participation  ,  Empowerment  and Sustainability :  (How)  Do  the  Links  Work ?’, Urban  Studies ,  38(8),  pp.  1233– 1251. doi: https://doi.org/10.1080/00420980125039.
Malhotra,  A.  and  Schuler,  S.  R.,  2005.  ‘Women’s  Empowerment  as  a  Variable  in International  Development’,  in  Narayan,  D.  (ed.) Measuring  empowerment:
Cross-disciplinary  perspectives .  Washington  DC,  USA:  The  World  Bank,  pp. 71–88. Available at: https://openknowledge.worldbank.org/bitstream/handle/10986/7441/344100PAP ER0Me101Official0use0only1.pdf?sequence=1&isAllowed=y.
McClelland,  D.  C.,  1961. The  Achieving  Society , University  of  Illinois  at  Urbana Champaigns  Academy  for  Entrepreneurial  Leadership  Historical  Research Reference in Entrepreneurship . doi: 10.2139/ssrn.1496181.
Nik  Fuad,  N.  M.  K.  and  Noraien,  M.,  2007. Penghidupan  Mapan .  Cetakan  Pe.  Kuala Terengganu, Malaysia: Universiti Malaysia Terengganu.
Noraida,  I. et  al. ,  2018.  ‘Kajian  Penilaian  Outcome:  Program  Exit  Bagi  Penerima Bantuan  Jabatan  Kebajikan  Masyarakat  Yang  Produktif’, Jurnal  Kebajikan Masyarakat (Social Welfare Journal) , 45(Nov), pp. 109–118.
Rappaport, J., 1984. ‘Studies in empowerment: Introduction to the issue’, Prevention in Human Services , 3(2–3), pp. 1–7. doi: 10.1300/J293v03n02_02.
Sharifah Norazizan, S. A. R. et al., 2017. Laporan Akhir Kajian Keberkesanan Bantuan Kewangan Jabatan Kebajikan Masyarakat, Kementerian Pembangunan Wanita, Keluarga Dan Masyarakat . Serdang, Selangor.
SME  Corporation  Malaysia,  2012.  ‘Ringkasan  Pelan  Induk  PKS  2012-2020’.  Kuala Lumpur, Malaysia: SME Corporation Malaysia, p. 187.
Community: Volume 6, Nomor 1, April 2020 p-ISSN: 2477-5746 e-ISSN: 2502-0544
Stienstra,  D.  and  Lee,  T.  M.  L.,  2019.  ‘Disabilities  and  Livelihoods :  Rethinking  a Conceptual Framework’, Societies , 9(67), pp. 1–14. doi: 10.3390/soc9040067.
Timmons, J. A., 1975. ‘Guided entrepreneurship’, Business Horizons , 18(6), pp. 49–52. doi: 10.1016/0007-6813(75)90040-3.
Tyson,  L.  d.  A.,  Petrin,  T.  and  Rogers,  H.,  1994.  ‘Promoting  Entrepreneurship  in Eastern  Europe’, Small  Business  Economics ,  6(3),  pp.  165–184.  doi: 10.1007/BF01108286.
United  Nations  Development  Programme,  2015. Sustainable  Development  Goals , id.undp.org . Available at: http://www.undp.org/content/undp/en/home/sustainable-development- goals.html%0Awww.id.undp.org/content/indonesia/en/home/sustainable- development-goals.html.
Zimmerman,  M.  A.,  2000.  ‘Empowerment  Theory:  Psychological,  Organizational  and Community  Levels  of  Analysis’,  in  Rappaport,  J.  and  Seidman,  E.  (eds) Handbook  of  Community  Psychology .  1st  edn.  New  York:  Springer Science+Business Media, pp. 43–63.